b"\n_START_ARTICLE_\nHoved\xc3\xb8ya\n_START_PARAGRAPH_\nHoved\xc3\xb8ya er en \xc3\xb8 i Oslofjorden med et areal p\xc3\xa5 0,469 km\xc2\xb2. \xc3\x98en blev k\xc3\xb8bt af Oslo kommune i 1952 for 4 millioner kroner og forvaltes av Friluftsetaten. Store dele af \xc3\xb8en er fredet efter lov om kulturminner. \xc3\x98en er et popul\xc3\xa6rt udflugtssted om sommeren og har en rig kulturhistorie. _NEWLINE_Navnet kommer af det norr\xc3\xb8ne h\xc7\xabfu\xc3\xb0 \xe2\x80\x93 h\xc3\xb8yde, og sigter til den 47 meter h\xc3\xb8je \xc3\xb8stlige del af \xc3\xb8en hvor der i middelalderen stod milit\xc3\xa6rt vagtt\xc3\xa5rn som bevogtede indsejlingen til Oslo.\n_START_SECTION_\nHoved\xc3\xb8ya kloster\n_START_PARAGRAPH_\nP\xc3\xa5 \xc3\xb8en ligger ogs\xc3\xa5 ruinerne at et Cistercienserkloster, Hoved\xc3\xb8ya kloster grundlagt i 1147 af abbed Philippus fra Kirkstead i Lincolnshire, efter en anmodning fra oslobispen Viljam. Da Philippus og munkene kom til \xc3\xb8en, var der allerede en kirke her, antagelig en kirke for engelske handelsm\xc3\xa6nd viet til Edmund martyren. Kirken skal ha v\xc3\xa6rt toskibet, hvilket der kun findes et andet eksempel p\xc3\xa5 i Norge, nemlig Clemenskirken i Gamlebyen i Oslo._NEWLINE_Munkeordenen, som f\xc3\xb8rst bestod af ca. 12 munke og andre l\xc3\xa6gsbr\xc3\xb8dre, blev efterh\xc3\xa5nden velst\xc3\xa5ende. De ejede 443 ejendomme og blandt andet storg\xc3\xa5rdene Bygd\xc3\xb8y, Bogstad, Frogner og Ullern. Munkene drev aktiv udvikling og eksperimenter indenfor jordbrugsmetoder p\xc3\xa5 disse g\xc3\xa5rde. Gamle historier skal fort\xc3\xa6ller om en unders\xc3\xb8isk, hemmelig tunnel fra Hoved\xc3\xb8ya og ind til ruinerne i Gamlebyen, men denne er aldrig fundet._NEWLINE_Man har fundet fragmenter af glasmalerier som stammer fra 1200\xe2\x80\x931300-tallet. Blandt andet en samling fragmenter af rosetter og stiliseret bladv\xc3\xa6rk med klare f\xc3\xa6llestr\xc3\xa6k til glssmalerierne i Lincolnkatedralen i England. _NEWLINE_I 1532 blev alt klosterets gods og ejendomme underlagt kronen, og h\xc3\xb8vedsmand Mogens Gyldenstjerne p\xc3\xa5 Akershus slot satte klosteret i brand 21. januar. Klosterets drift oph\xc3\xb8rte helt samme \xc3\xa5r og blev reduceret til et stenbrud for den videre udbygning af Akershus f\xc3\xa6stning og senere Slottet._NEWLINE_Ogs\xc3\xa5 andre steder p\xc3\xa5 \xc3\xb8en har givet sten til Akershus f\xc3\xa6stning. Det var s\xc3\xa5 mange som tolv stenbrud rundt omkring, og det \xc3\xa6ldste stammer fra 1200-tallet._NEWLINE_Hoved\xc3\xb8ya blev lagt under Slottets ladeg\xc3\xa5rd p\xc3\xa5 Bygd\xc3\xb8y, og brugt som jagtrevir. I 1589 blev der udsat harer og arrangeret jagtkonkurrence med Jakob 6. af Skotland.\n_START_SECTION_\nMilit\xc3\xa6r betydning\n_START_PARAGRAPH_\nKong Sverre skal i f\xc3\xb8lge sagaen have v\xc3\xa6ret til messe p\xc3\xa5 Hoved\xc3\xb8ya f\xc3\xb8r angrebet p\xc3\xa5 baglerne i Oslo 24. juli 1197, og der stod et st\xc3\xb8rre slag i bugten mellem \xc3\xb8en og byen._NEWLINE_Under Det f\xc3\xb8rste Norgesfelttog under Den store nordiske krig gav \xc3\xb8en sammen med Bleik\xc3\xb8ya og Nakkholmen d\xc3\xa6kning for artilleriet p\xc3\xa5 Akershus f\xc3\xa6stning for svenske styrker som fors\xc3\xb8gte at rykke frem over isen over til Bygd\xc3\xb8y.\n_START_SECTION_\nSkibsv\xc3\xa6rft\n_START_PARAGRAPH_\nI B\xc3\xa5tforeningsbukten er der fundet rester efter skibsv\xc3\xa6rft fra 1640'erne, anlagt af skibsbyggeren James Robbins fra Skotland som havde v\xc3\xa6ret i tjeneste hos Christian 4. siden 1642. Flere af de st\xc3\xb8rste skibe i den dav\xc3\xa6rende dansk-norske fl\xc3\xa5de blev bygget her,  i alt skal 12 store orlogsfart\xc3\xb8jer v\xc3\xa6re blevet bygget her i 1600-tallet._NEWLINE_Det f\xc3\xb8rste skib som blev bygget p\xc3\xa5 Hoved\xc3\xb8ya var et krigsskib med 60 kanoner, med navn \xc2\xabHannibal (skib)\xc2\xbb i 1647. I 1651 blev \xc2\xabSophia Amalia\xc2\xbb s\xc3\xb8sat, den gang verdens st\xc3\xb8rste orlogsfart\xc3\xb8j.\n_START_SECTION_\nBef\xc3\xa6stninger fra 1808\n_START_PARAGRAPH_\n\xc3\x98en har v\xc3\xa6ret en vigtig del af for forsvaret af Christiania. Under Napoleonskrigene mellem 1807 og 1814 blev der anlagt et fremskuft forsvar med to kanonstillinger fra 1808 til at d\xc3\xa6kke indsejlingen til byen. Videre er det fem krudthuse p\xc3\xa5 \xc3\xb8en (fra 1826\xe2\x80\x9327), den s\xc3\xa5kaldte Kommandantboligen (fra 1850), oprindelig et milit\xc3\xa6rt laboratorium, ombygget i slutningen af 1800-tallet til bolig; og et stort lagerhus, det s\xc3\xa5kaldte Lavetthuset (bygget 1847) som er Norges st\xc3\xb8rste bindingsv\xc3\xa6rkshuse. Her blev der blandt andet lagret lavetter (understel til kanoner), men ogs\xc3\xa5 andet milit\xc3\xa6rt udstyr som v\xc3\xa5benvogne, telte etc. S\xc3\xa6rlig krudthusene blev bygget isoleret ude p\xc3\xa5 \xc3\xb8en fordi man ikke \xc3\xb8nskede at lagre s\xc3\xa5 store krudtm\xc3\xa6ngder t\xc3\xa6t inde ved byen med den eksplosions- og brandfaren dette ville indeb\xc3\xa6re._NEWLINE_Hoved\xc3\xb8ya blev nedlagt ned som forsvarsanl\xc3\xa6g omkring 1850, men i 1914 og fremover blev \xc3\xb8en benyttet som tr\xc3\xa6ningsomr\xc3\xa5de (6 ugers rekrutskole) for Hans Majestet Kongens Garde. Ingen af de barakker som da blev opf\xc3\xb8rt er bevaret. I 1939 skriver Hjalmar T. Larsen: \xc2\xabI lange tider har landgang for ikke milit\xc3\xa6re v\xc3\xa6rt forbudt, men nu er det adgang for en avgift av 15 \xc3\xb8re. I mange \xc3\xa5r har Oslo kommune fors\xc3\xb8kt \xc3\xa5 komme til enighet om kj\xc3\xb8p av \xc3\xb8ya til friluftsomr\xc3\xa5de for byen, uten at det har f\xc3\xb8rt til noe resultat.\xc2\xbb\n_START_SECTION_\nKarant\xc3\xa6nestation\n_START_PARAGRAPH_\nI 1872 blev der anlagt en karant\xc3\xa6nestation p\xc3\xa5 \xc3\xb8en, for ankommende skibe. Smitte fra skibe udgjorde en stor trussel mod hovedstaden og siden Hoved\xc3\xb8ya var afsk\xc3\xa5ret for almen f\xc3\xa6rdsel, blev der anlagt et s\xc3\xa5kaldt karant\xc3\xa6nelasaret ved Sandtangen p\xc3\xa5 den syd\xc3\xb8stlige odde af \xc3\xb8en, med navnet Hoved\xc3\xb8en Lazareth. Denne havde en kapacitet p\xc3\xa5 13 personer, fordelt p\xc3\xa5 fire bygninger. _NEWLINE_Karant\xc3\xa6nestationen blev nedlagt i 1931, da denne funktionen blev flyttet til Ullev\xc3\xa5l sykehus. Stationen blev efter dette en tid brugt af Havnepolitiet i Oslo, f\xc3\xb8r de flyttede til skur 30 p\xc3\xa5 Akershuskajen. I dag er det kun rester af grundmurene p\xc3\xa5 stedet.\n_START_SECTION_\nTyske forl\xc3\xa6gninger\n_START_PARAGRAPH_\nUnder anden verdenskrig overtog de tyske milit\xc3\xa6rmyndigheder de tidligere installationer efter Garden, og byggede en stor baraklejr p\xc3\xa5 sletten \xc3\xb8st for klosterruinerne, og ogs\xc3\xa5 Kommandantboligen og Lavethuset blev brugt til indkvartering af milit\xc3\xa6re mandskaber, og anl\xc3\xa6gget fik navnet Lager Hoved\xc3\xb6en. N\xc3\xa6rmest ruinerne blev sletten planeret til idr\xc3\xa6tsplads og den barakken nord for ruinene som fortsat st\xc3\xa5r, var officersmesse. Tilsammen hadde tyskerne 11 store barakker som havdde plads til mere end 1000 soldater. Dertil havde de et spr\xc3\xa6ngstoflager og feltsygehus med 100 senge.\n_START_SECTION_\nStatens interneringslejr for kvinder\n_START_PARAGRAPH_\nEfter krigen blev baraklejren f\xc3\xb8rst brugt som interneringslejr for kvinder som havde haft forbindelse med fjenden, kaldt Statens interneringsleir for kvinner, Hoved\xc3\xb8ya. Lejren blev oprettet 1. oktober 1945, efter at kvinderne havde v\xc3\xa6ret interneret i en midlertidig lejr p\xc3\xa5 Ljanskollen. Form\xc3\xa5let med interneringen var officielt ikke straf eller varet\xc3\xa6gt, men blev fremstillet som for at beskytte norske m\xc3\xa6nd mod k\xc3\xb8nssygdomme. Imidlertid omtalte ogs\xc3\xa5 rigspolitichef Andreas Aulie lejren som en \xc2\xabfangelejr\xc2\xbb. Selv den provisoriske anordning som hjemlede interneringen uden domstolsbehandling indeholder en afsl\xc3\xb8rende skrivefejl i \xc2\xa7 6 hvor interneringen omtales som \xc2\xabf\xc3\xa6ngslingen\xc2\xbb._NEWLINE_I alt 1.100 s\xc3\xa5kaldte \xc2\xabtyskert\xc3\xb8se\xc2\xbb var interneret p\xc3\xa5 Hoved\xc3\xb8ya. Mindst 16 b\xc3\xb8rn, som ikke kunne blive passet hos andre familiemedlemmer, sad interneret sammen med deres m\xc3\xb8dre._NEWLINE_Da socialminister Sven Oftedal bes\xc3\xb8gte lejren i for\xc3\xa5ret 1946, besluttede han at lejren straks skulle lukkes, da assosiationerne til de koncentrationslejrene han selv havde siddet i under krigen blev for st\xc3\xa6rke.\n_START_SECTION_\nN\xc3\xb8dboliger\n_START_PARAGRAPH_\nSenere ble barakkerne brugt som midlertidige boliger for at afhj\xc3\xa6lpe bolign\xc3\xb8den. Til tidlig i 1950'erne boede der 150 familier p\xc3\xa5 \xc3\xb8en, og den havde b\xc3\xa5de butik og postkontor.\n_START_SECTION_\nSenere brug\n_START_PARAGRAPH_\nDa Oslo kommune overtog \xc3\xb8en fra staten i 1952 blev barakbyen nedrevet, men de sidste fastborende flyttede ikke f\xc3\xb8r i 1970. Oslo byantikvar brugte i flere \xc3\xa5r Lavetthuset i forbindelse med produktion og visning af Oslomodellen. Efter at modellen blev flyttet til bedre egnede lokaler p\xc3\xa5 Akershus f\xc3\xa6stning, var der tomt i 15 \xc3\xa5r, frem til 2006._NEWLINE_Fra 2006 er det igjen drift i Lavetthuset. I anden etage findes nu Hoved\xc3\xb8ya Klosterbibliotek, og fem atelierer for billedkunstnere. Fra 2008 \xc3\xa5bnede kunstnerkollektivet i Lavetthuset eget galleri,, og Kunstverket galleri \xc3\xa5bnede en filial i Hoved\xc3\xb8ya kunstsal i underetagen.\n_START_SECTION_\nRekreation\n_START_PARAGRAPH_\n\xc3\x98en har altid v\xc3\xa6rt et popul\xc3\xa6rt rekreationsomr\xc3\xa5de for hovedstadens indbyggere, sommer som vinter. Allerede i 1914 blev det f\xc3\xb8rste offentlige bad anlagt. I bugten mod syd blev der bygget et stort badeanl\xc3\xa6g i 1924. Badet blev lukket af sundhedsmyndighederne i 1951 p\xc3\xa5 grund af den tiltagende vandforurensning p\xc3\xa5 den tid. I l\xc3\xb8bet af de 37 \xc3\xa5rene badet var \xc3\xa5bent havde det over 8 millioner bes\xc3\xb8g. Rester af fundamenterne er fortsat synlige. Senere har rensningen af kloakerne fra byen medf\xc3\xb8rt at Hoved\xc3\xb8ya igen er blevet et meget popul\xc3\xa6rt fritids- og friluftsomr\xc3\xa5de. Havbunden omkring \xc3\xb8en blev i 2008 opmudret som en del af Oslo kommunes milj\xc3\xb8projekt._NEWLINE_Man kan tage en b\xc3\xa5d fra Vippetangen for at komme ud p\xc3\xa5 \xc3\xb8en. I bugten p\xc3\xa5 nord/\xc3\xb8stsiden ligger det en b\xc3\xa5dehavn hvor flere af byens b\xc3\xa5dforeninger holder til. Ved Munkebryggen ligger ogs\xc3\xa5 Lavetthuset."